Legal Document

Category: 181

Text:
8. ΑΝΑΓΚ. ΝΟΜΟΣ υπ’ αριθ. 297 της 17/22 Φεβρ. 1968 (ΦΕΚ Α΄ 38) Περί καταργήσεως της παρά τω Ελληνικώ Οργανισμώ Τουρισμού, Διευθύνσεως  Τουριστικής Αστυνομίας και συστάσεως Διευθύνσεων Τουριστικής Αστυνομίας παρά τοις Αρχηγείοις Χωροφυλακής και Αστυνομίας Πόλεων. Άρθρ.1.-Η δυνάμει των διατάξεων του άρθρ.14 του Νόμ. 6450/1935 «περί τροποποιήσεως του Νόμ. 4377/1929 «περί Ελληνικού Οργανισμού Τουρισμού» και του άρθρ. 1 του Π.Δ. της 4/25.5.1935 «περί Τουριστικής Αστυνομίας, αρμοδιότητος και λειτουργίας αυτής» (Α΄ 214), υφισταμένη παρά τω Ελληνικώ Οργανισμώ Τουρισμού Διεύθυνσις Τουριστικής Αστυνομίας, καταργείται και αντ’ αυτής συνιστώνται, παρά τοις Αρχηγείοις Χωροφυλακής και Αστυνομίας Πόλεων, Διεύθυνσεις Τουριστικής Αστυνομίας. Άρθρ.2.-1.Αι κατά τας κειμένας διατάξεις αρμοδιότητες και καθήκοντα της καταργουμένης δια του παρόντος Διευθύνσεως Τουριστικής Αστυνομίας περιέρχονται εις τους  Αρχηγούς των Σωμάτων Χωροφυλακής και Αστυνομίας Πόλεων, οίτινες ενασκούσι ταύτα συμφώνως προς τους διέποντας την Τουριστικήν Αστυνομίαν και τα Σώματα Χωροφυλακής και Αστυνομίας Πόλεων Νόμου και Κανονισμούς και κατά λόγον τοπικής αρμοδιότητος εκάστου Σώματος. 2.Αι υφιστάμεναι σήμερον Υπηρεσίαι Τουριστικής Αστυνομίας υπάγονται εφεξής και ως προς την ειδικήν αυτών αποστολήν, εις τας κατά τόπους ιεραρχικώς προϊσταμένας Αρχάς και εκτελούσι τα ειδικά τούτων καθήκοντα συμφώνως προς τας κειμένας διατάξεις, δια την εφαρμογήν των πάσης φύσεως σκοπών και αποφάσεων του Ελληνικού Οργανισμού Τουρισμού. Άρθρ.3-1.Η σύνθεσις της δυνάμεως των συνιστωμένων δια του άρθρ.1 του παρόντος υπηρεσιών και η λειτουργία αυτών ρυθμίζονται υπό των πινάκων οργανικής κατανομής και των κανονισμών εσωτερικής υπηρεσίας εκάστου των Σωμάτων. 2.Η ίδρυσις νέων υπηρεσιών και κατάργησις υφισταμένων, γίνεται συμφώνως προς τας διεπούσας έκαστον των Σωμάτων διατάξεις, μετά σύμφωνον γνώμην του Ελληνικού Οργανισμού Τουρισμού. Άρθρ.4.-Αι βάσει των κειμένων διατάξεων περί Τουριστικής Αστυνομίας σχετικαί Αστυνομικαί Διατάξεις εκδίδονται υπό των κατά τόπους Αστυνομικών Διευθύνσεων και Διοικήσεων Χωροφυλακής, μετά σύμφωνον γνώμην του Ελληνικού Οργανισμού Τουρισμού και εγκρίνονται κατά τας διεπούσας έκαστον Σώμα διατάξεις. Άρθρ.5.-Πάσα διάταξις αντικειμένη προς τον παρόντα Α. Νόμον καταργείται. Σελ. 124(β) 346-106 Άρθρ.6.-Η ισχύς του παρόντος Α. Νόμου άρχεται από της δημοσιεύσεως εις την Εφημερίδα της Κυβερνήσεως.